Δεν έχουν τέλος τα ρουσφέτια στον ΣΥΡΙΖΑ, καθώς οι υπουργοί έτρεχαν μέχρι την τελευταία στιγμή πριν την διάλυση της Βουλής ώστε να λάβουν μέρος στο πάρτι των μετατάξεων.

Ο τελευταίος που πρόλαβε ήταν ο Υπουργός Παιδείας, Κώστας Γαβρόγλου, ο οποίος προχώρησε σε 70 μετατάξεις εκπαιδευτικών της Πρωτοβάθμιας και Δευτεροβάθμιας Εκπαίδευσης σε θέσεις μόνιμων διοικητικών υπαλλήλων.

Μάλιστα όπως αποδεικνύεται και από το σχετικό ΦΕΚ, ο Κώστας Γαβρόγλου το υπέγραψε κυριολεκτικά την τελευταία στιγμή, καθώς έχει ημερομηνία 7 Ιουνίου, την ημέρα δηλαδή που έκλεισε και επίσημα η Βουλή.

Η κίνηση αυτή δείχνει όχι μόνο το ότι η κυβέρνηση δεν θέλησε να χαμηλώσει τους τόνους μετά τον σάλο που προκλήθηκε με τα ρουσφέτια στη Βουλή, αλλά και ότι προχώρησε σε ένα ράλι ρουσφετιών πριν κλείσει η Βουλή προκειμένου να αποτρέψει την ήττα στις εκλογές.